Suid-Afrikaanse boere is wêreldwyd bekend vir hul harde werk, deursettingsvermoë, sakevernuf en ’n immergroen positiwiteit en passie. Tog is die gewone publiek se siening van die mense wat sorg dat ons kos op die tafel het, dikwels skeefgetrek. Onwillekeurig roep ons ’n prentjie van stof, sweet en kakieklere op. Hierdie beeld is ver van die waarheid, sê GWK, Agri SA en Shell Downstream SA, drie maatskappye wat die belange van ons land se boere op die hart dra. Omdat hulle daagliks met ons voedselverskaffers werk, weet hulle dis ’n ander storie.
Stilsit is g’n Reni se aard nie. Sy doen pottebakkerswerk en is ’n foodie wat nuwe eetplekke uittoets. Sy hardloop, ry bergfiets en het al ingeskryf vir Survivor SA. Geen droom is te groot nie!